## Zakon o izmjenama i dopunama Zakona o izbornim jedinicama za izbor članova predstavničkih tijela jedinica lokalne samouprave i jedinica lokalne uprave i samouprave

### NN 75/1999 (16.7.1999.), Zakon o izmjenama i dopunama Zakona o izbornim jedinicama za izbor članova predstavničkih tijela jedinica lokalne samouprave i jedinica lokalne uprave i samouprave

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA I DOPUNAMA ZAKONA O IZBORNIM JEDINICAMA ZA IZBOR ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA LOKALNE UPRAVE I SAMOUPRAVE**

Proglašavam Zakon o izmjenama i dopunama Zakona o izbornim jedinicama
za izbor članova predstavničkih tijela jedinica lokalne samouprave i jedinica
lokalne uprave i samouprave, koji je donio Zastupnički dom Hrvatskoga državnog
sabora na sjednici 30. lipnja 1999.

Broj: 01-081-99-1362/2
Zagreb, 8. srpnja 1999.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O IZMJENAMA I DOPUNAMA ZAKONA O IZBORNIM JEDINICAMA ZA IZBOR ČLANOVA PREDSTAVNIČKIH TIJELA JEDINICA LOKALNE SAMOUPRAVE I JEDINICA LOKALNE UPRAVE I SAMOUPRAVE**

Članak 1.

U Zakonu o izbornim jedinicama za izbor članova predstavničkih tijela
jedinica lokalne samouprave i jedinica lokalne uprave i samouprave ("Narodne
novine", br. 14/97., 20/97., 22/97., 24/97. i 32/97.), u članku 19., u
IV. izbornoj jedinici za izbor članova Općinskog vijeća Općine Ferdinandovac,
tekst koji glasi: "Batinske (područje izvan ulica i ulice: Ulica Bistra,
Kanalska ulica, Lomovska ulica, Ravna ulica), Molvice", briše se.

U članku 19., u I. izbornoj jedinici za izbor članova Općinskog vijeća
Općine Kalinovac, iza riječi: "do kraja", dodaje se tekst koji glasi: "Batinske
(područje izvan ulica i ulice: Ulica Bistra, Kanalska ulica, Lomovska ulica,
Ravna ulica), Molvice".

Članak 2.

U članku 19. izborne jedinice za izbor članova Općinskog vijeća Općine
Kloštar Podravski, mijenjaju se i glase:

"OPĆINA KLOŠTAR PODRAVSKI

I. izborna jedinica

Naselje Kloštar Podravski (Trg Svete Obitelji i ulice: Ulica Matije
Gupca, Ulica Pridvorje, Ulica kralja Tomislava, Ulica Petra Preradovića).

II. izborna jedinica

Naselje Budančevica (ulice: Ulica Stjepana Radića, Ulica Vladimira Nazora,
Livadska ulica).

III. izborna jedinica

Naselje Prugovac (područje izvan ulica i ulice: Borička ulica, Dudovinska
ulica, Duga ulica, Đurđevačka ulica, Kolodvorska ulica, Kozarevačka ulica,
Livadska ulica, Ulica Petra Preradovića, Ulica Ravnice, Vinogradska ulica).

Naselje Budančevica (područje izvan ulica i ulice: Kolodvorska ulica,
Budrovačka ulica).

IV. izborna jedinica

Naselje Kozarevac (područje izvan ulica i ulice: Ulica Ljudevita Gaja,
Ulica Petra Preradovića, Ulica Suhara, Suhopoljska ulica, Zagrebačka ulica,
Vinogradska ulica).

Naselje Kloštar Podravski (područje izvan ulica i ulice: Ulica Oderjan,
Ulica Veseli Brijeg, Mirogojska ulica)."

Članak 3.

U članku 19. iza IV. izborne jedinice za izbor članova Općinskog vijeća
Općine Peteranec, dodaje se tekst koji glasi:

OPĆINA PODRAVSKE SESVETE

I. izborna jedinica

Trg bana Josipa Jelačića i ulice: Ulica Eugena Tomića, Ulica Josipa
Jurja Strossmayera, Ulica Dubovnik, Ulica Ivana Mažuranića.

II. izborna jedinica

Ulice: Ulica Petra Preradovića i Ulica Mihovila Pavleka Miškine.

III. izborna jedinica

Trg kralja Tomislava i ulice: Ulica Razlev, Ulica Ljudevita Gaja, Ulica
Ivana Gundulića, Ulica braće Radić.

IV. izborna jedinica

Trg Vladimira Nazora i ulice: Dravska ulica, Ulica Antuna Mihanovića,
Ulica Đure Basaričeka.

V. izborna jedinica

Ulice: Ulica Mekiš i Ulica Draganci."

Članak 4.

Iza članka 62. dodaje se članak 62a. koji glasi:

"Članak 62a.

Mandat članova predstavničkih tijela jedinica lokalne samouprave izabranih
na izvanrednim izborima održanima tijekom trajanja četverogodišnjeg mandata
prestaje na dan održavanja redovnih izbora za članove predstavničkih tijela
jedinica lokalne samouprave."

Članak 5.

Vlada Republike Hrvatske raspisat će izbore za članove Općinskog vijeća
Općine Podravske Sesvete u roku od 90 dana od dana stupanja na snagu ovoga
Zakona.

Članak 6.

Ovaj Zakon stupa na snagu osmoga dana od dana objave u "Narodnim novinama".

Klasa: 015-01/97-02/04
Zagreb, 30. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 75/1999-1355